section_heading: Okolnosti zločina
paragraph_text: Nakon završetka bitke, 11. svibnja, štab VI. ličke proleterske divizije „Nikola Tesla" pod zapovjedništvom generala Đoke Jovanića obavijestio je o predaji njemačke 42. pješadijske divizije (oko tri tisuće ljudi), dok su se ‘ustaške jedinice odbile predati, te da se nalaze u šumi Medvednica’. Brigadama je stoga naređeno čišćenje Medvednice i okolnog područja. Lokalne su službe prema nalogu Mjesnog narodnooslobodilačkog odbora Gračani krajem svibnja 1945. u dvadesetak grobnica pokopale ukupno 806 osoba, od čega su 23 bile žrtve ustaša (uglavnom lokalci ubijeni pri povlačenju ustaša preko Medvednice), a ostali su prema svemu sudeći bili pripadnici HOS-a i njemačkog Wehrmachta (poginuli ili likvidirani nakon zarobljavanja), ali je među tijelima bio i određeni broj vojnika Jugoslavenske armije poginulih u borbama 8. – 10. svibnja.<ref>